Landmark 81

Landmark 81 הוא גורד שחקים סופר גבוה לעירוב שימושים בעיר הו צ'י מין סיטי בווייטנאם. טקס הנחת אבן הפינה התקיים ב-13 בדצמבר 2014, והבנייה הושלמה ב-10 באפריל 2018. נכון לשנת 2025, הוא הבניין הראשון בגובהו בעיר הו צ'י מין סיטי, הראשון בגובהו בווייטנאם, ה-2 בגובהו בדרום-מזרח אסיה (אחרי מרדקה 118), ה-12 בגובהו באסיה וה-17 בגובהו בעולם. בבניין 81 קומות (ושלוש קומות תת-קרקעיות) וגובהו 462 מטר. הוא ניצב על גדת נהר סייגון ליד גשר סייגון ברובע בין טאן . הבניין הוא חלק מתוכנית שעלותה נאמדת ב-1.5 מיליארד דולר, היוצרת שטח אקולוגי עירוני שנקרא 'וינהומס סנטרל פארק' (Vinhomes Central Park). גורד השחקים כולל בין היתר מלון של רשת אוטוגרף קולקשין , דירות מגורים, מרכזי קניות, מסעדות, ברים, סיפון תצפית, קניון וינקום סנטר, קולנוע ומשטח החלקה על הקרח. הבניין תוכנן על ידי משרד האדריכלים אטקינס ומשרד המהנדסים ארופ, ויזם הבנייה היה קבוצת פיתוח הנדל"ן וינהומס , חברה וייטנאמית. קבלן הבניין הראשי היה קוטק-קונס (CotecCons). בניית שלד הבניין בוצע על ידי חברת מייס , והנדסת מערכות הבניין (מכונות, חשמל ואינסטלציה (MEP), מערכת גילוי וכיבוי אש), חזיתות הבניין ותכנון הנדסת התאורה בוצעו על ידי חברת אורקון . ייעוץ הנדסת הרוח והנדסת הסביבה בוצעו על ידי חברת RWDI. היסטוריה טקס הפתיחה המכונן של המגדל נערך ב-13 בדצמבר 2014. באוקטובר 2017 הגיעה הבנייה לקומה 69, ועם גובה של 270 מטרים, הוא עקף את מגדל ביטקסקו הפיננסי והפך לבניין הגבוה ביותר בהו צ'י מין סיטי. עד ינואר 2018, כל בניית הקומות הושלמה, כאשר רק הצריח והכתר נותרו בלתי גמורים. ב-10 באפריל 2018 נוסף החלק האחרון של צריח הכתר, ובכך הושלם בניית לנדמרק 81. בסיס הבניין, המשתרע על פני 6 קומות בשטח כולל של 50,000 מטר רבוע, נפתח ב-26 ביולי 2018 לציון 25 שנה לחברת האם של בעליו, וינגרופ . סיפון התצפית, ששמו "סקייוויו", נפתח ב-28 באפריל 2019. נכון לשנת 2025, הסיפון שמשתרע מקומה 79 בגובה 369.65 מטר ועד לקומה 81 בגובה 382.65 מטר, הוא סיפון התצפית הגבוה ביותר בווייטנאם. מחירי הכרטיסים נעים בין 403,000 דונג וייטנאמי (17.40 דולר אמריקאי) לילדים ועד 810,000 דונג (34.80 דולר אמריקאי) למבוגרים. ב-21 בספטמבר 2022, נפתח מלון אוטוגרף קולקשן בלנדמרק 81. המלון משתרע בין הקומה ה-47 לקומה ה-71 של גורד השחקים, וכולל 223 חדרים. תוכנית קומות להלן פירוט של הקומות: 79–81 - סיפון תצפית 78 - קומה טכנית 72–77 - מסעדות, מועדון, בית קפה וברים 47–71 - מלון אוטוגרף קולקשין 46H - קומה טכנית 42–46 - מגורים, דירות סטודיו 22–41 - מגורים 21 - קומה טכנית 6–20 - מגורים 5 - לנד' מגורים, קניון וינקום סנטר 4 - מועדון מגורים, קניון וינקום סנטר B1–3 - קניון וינקום סנטר, קולנוע, משטח החלקה על הקרח B2 - אולמות אירועים אוטוגרף קולקשין B3–B2 - חניון ראו גם גורדי השחקים הגבוהים בעולם מרכז סייגון מרכז וינקום דונג קוי קישורים חיצוניים אתר האינטרנט הרשמי של Landmark 81 (באנגלית) לנדמרק 81 באתר המועצה לבניינים גבוהים וסביבת מחיה עירונית (CTBUH) לנדמרק 81 באתר מוזיאון גורדי השחקים לנדמרק 81 באתר משרד האדריכלים אטקינס לנדמרק 81 באתר משרד המהנדסים ארופ לנדמרק 81 באתר חברת קוטק-קונס לנדמרק 81 באתר חברת אורקון לנדמרק 81 באתר חברת מייס